ddrg/super_eurlex huggingface dataset:
69/233/ETY: Komission päätös, tehty 23 päivänä heinäkuuta 1969, valtuutuksen myöntämisestä tiettyihin hallintotoimenpiteisiin maatalouden yhteisessä markkinajärjestelyssä 3 päivänä huhtikuuta 1968 tehdyn komission päätöksen täydentämisestä



Virallinen lehti nro L 187 , 31/07/1969 s. 0040 - 0040

Suomenk. erityispainos Alue 3 Nide 2 s. 0217

Tanskank. erityispainos: Sarja I Alue 1969(II) s. 0333

Ruotsink. erityispainos Alue 3 Nide 2 s. 0217

Englannink. erityispainos: Sarja I Alue 1969(II) s. 0358



KOMISSION PÄÄTÖS, tehty 23 päivänä heinäkuuta 1969, valtuutuksen myöntämisestä tiettyihin hallintotoimenpiteisiin maatalouden yhteisessä markkinajärjestelyssä 3 päivänä huhtikuuta 1968 tehdyn komission päätöksen täydentämisestä (69/233/ETY) EUROOPAN YHTEISÖJEN KOMISSIO, joka ottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta, ottaa huomioon 6 päivänä heinäkuuta 1967 annetun komission väliaikaisen työjärjestyksen(1), sekä katsoo, että komissio ottaa käyttöön 3 päivänä huhtikuuta 1968 tekemällään päätöksellä(2), sellaisena kuin se on täydennettynä 2 päivänä heinäkuuta 1968(3) ja 24 päivänä heinäkuuta 1968(4)tehdyillä päätöksillä, valtuutusjärjestelmän tiettyjen hallintotoimenpiteiden toteuttamiseksi maatalouden yhteisessä markkinajärjestelyssä, tämän järjestelmän käyttöönottoon komissiota ohjanneet syyt koskevat myös rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(5), sellaisena kuin se on viimeksi muutettuna asetuksella (ETY) N:o 2146/68(6), 18 artiklassa tarkoitettujen oliiviöljyn vientitukien vahvistamista, lisäksi olisi säädettävä, että maatalouden pääosaston erikoisviljelyn, kalatalouden ja metsätalouden tuotteiden osaston johtaja voidaan valtuuttaa samoin edellytyksin kuin tämän pääosaston muista markkinoista vastuussa olevat johtajat, ja tämän vuoksi edellä tarkoitettua 3 päivänä huhtikuuta 1968 tehtyä päätöstä olisi täydennettävä, ON TEHNYT TÄMÄN PÄÄTÖKSEN: 1 artikla 1. Korvataan valtuutuksen myöntämisestä tiettyihin hallintotoimenpiteisiin maatalouden yhteisessä markkinajärjestelyssä 3 päivänä huhtikuuta 1968 tehdyn komission päätöksen 1 artiklan 1 kohdan a alakohdan kolmas luetelmakohta seuraavasti: "- asetuksen N:o 136/66/ETY 18 ja 28 artiklassa säädettyjä vientiä kolmansiin maihin koskevia tukia;" 2. Korvataan 1 kohdassa tarkoitetun asetuksen 1 artiklan 2 kohdan c alakohta seuraavasti: "c) maatalouden pääosaston B-, C- tai D-osaston pääjohtajalla, yhteisen markkinajärjestelyn hallinnasta vastaavalla apulaispääjohtajalla tai jollakulla johtajista." 2 artikla Tämä päätös tulee voimaan 31 päivänä heinäkuuta 1969. Se julkaistaan Euroopan yhteisöjen virallisessa lehdessä. Tehty Brysselissä 23 päivänä heinäkuuta 1969. Komission puolesta Puheenjohtaja Jean REY (1) EYVL N:o 147, 11.7.1967, s. 1 (2) EYVL N:o L 89, 10.4.1968, s. 13 (3) EYVL N:o L 156, 4.7.1968, s. 22 (4) EYVL N:o L 180, 26.7.1968, s. 33 (5) EYVL N:o 172, 30.9.1966, s. 3025/66 (6) EYVL N:o L 314, 28.12.1968, s. 1
69/414/ETY: Neuvoston päätös, tehty 13 päivänä marraskuuta 1969, pysyvän elintarvikekomitean perustamisesta



Virallinen lehti nro L 291 , 19/11/1969 s. 0009 - 0010

Suomenk. erityispainos Alue 13 Nide 1 s. 0114

Tanskank. erityispainos: Sarja I Alue 1969(II) s. 0487

Ruotsink. erityispainos Alue 13 Nide 1 s. 0114

Englannink. erityispainos: Sarja I Alue 1969(II) s. 0500

Kreikank. erityispainos: Luku 03 Nide 5 s. 0003

Espanjank. erityispainos: Luku 13 Nide 1 s. 0169

Portugalink. erityispainos: Luku 13 Nide 1 s. 0169



NEUVOSTON PÄÄTÖS, tehty 13 päivänä marraskuuta 1969, pysyvän elintarvikekomitean perustamisesta (69/414/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon komission laatiman päätösluonnoksen, sekä katsoo, että jotta varmistetaan jäsenvaltioiden ja komission välinen kiinteä yhteistyö ja jotta komissio voi kuulla asiantuntijoita, on suotavaa, että niitä tapauksia varten, joissa neuvosto siirtää komissiolle toimivaltaa elintarvikealalla, perustetaan pysyvä elintarvikekomitea, jossa on jäsenvaltioiden edustajat, ja edellä tarkoitetun yhteistyön olisi myös suotavaa ulottua kaikille aloille, joilla näissä asioissa sovelletaan yhteisön sääntöjä; komitealla olisi vastaavasti oltava toimivalta käsitellä kaikkia edellä tarkoitettuja aloja koskevia kysymyksiä, ON PÄÄTTÄNYT SEURAAVAA: 1 artikla Perustetaan pysyvä elintarvikekomitea, jäljempänä `komitea`, jossa on jäsenvaltioiden edustajat ja puheenjohtajana komission edustaja. 2 artikla Komitea huolehtii neuvoston antamien, elintarvikealaa koskevien säädösten mukaan komitealle kuuluvista tehtävistä näissä säädöksissä tarkoitetuissa tapauksissa ja niissä säädetyin edellytyksin. Komitea voi käsitellä myös muita edellä tarkoitettuihin säädöksiin liittyviä kysymyksiä, jotka puheenjohtaja omasta aloitteestaan tai jäsenvaltion pyynnöstä saattaa sen käsiteltäväksi. 3 artikla Komitea vahvistaa työjärjestyksensä. Tehty Brysselissä 13 päivänä marraskuuta 1969. Neuvoston puolesta Puheenjohtaja L. DE BLOCK
70/325/ETY: Komission päätös, tehty 18 päivänä kesäkuuta 1970, vakiolomakkeen mallista, jolla jäsenvaltiot ilmoittavat komissiolle tiedot, jotka tarvitaan komission vuosittain neuvostolle esittämää yleiskertomusta varten tieliikenteen sosiaalilainsäädännön yhdenmukaistamisesta annetun neuvoston asetuksen (ETY) N:o 543/69 (17 artiklan 1 ja 2 kohdan) täytäntöönpanosta jäsenvaltiossa



Virallinen lehti nro L 140 , 27/06/1970 s. 0020 - 0023

Suomenk. erityispainos Alue 5 Nide 1 s. 0048

Tanskank. erityispainos: Sarja I Alue 1970(II) s. 0338

Ruotsink. erityispainos Alue 5 Nide 1 s. 0048

Englannink. erityispainos: Sarja I Alue 1970(II) s. 0392

Kreikank. erityispainos: Luku 05 Nide 1 s. 0059

Espanjank. erityispainos: Luku 07 Nide 1 s. 0141

Portugalink. erityispainos: Luku 07 Nide 1 s. 0141



KOMISSION PÄÄTÖS, tehty 18 päivänä kesäkuuta 1970, vakiolomakkeen mallista, jolla jäsenvaltiot ilmoittavat komissiolle tiedot, jotka tarvitaan komission vuosittain neuvostolle esittämää yleiskertomusta varten tieliikenteen sosiaalilainsäädännön yhdenmukaistamisesta annetun neuvoston asetuksen (ETY) N:o 543/69 (17 artiklan 1 ja 2 kohdan) täytäntöönpanosta jäsenvaltiossa (70/325/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon tieliikenteen sosiaalilainsäädännön yhdenmukaistamisesta 25 päivänä maaliskuuta 1969 annetun neuvoston asetuksen (ETY) N:o 543/69(1) ja erityisesti sen 17 artiklan, ottaa huomioon jäsenvaltioiden antamat lausunnot siinä neuvottelussa, jonka komissio järjesti 6 päivänä marraskuuta 1969 Brysselissä edellä mainitun neuvoston asetuksen (ETY) N:o 543/69 17 artiklan 2 kohdan mukaisesti, sekä katsoo, että komission on joka vuosi esitettävä neuvostolle yleiskertomus mainitun asetuksen täytäntöönpanosta jäsenvaltioissa 25 päivänä maaliskuuta 1969 annetun neuvoston asetuksen (ETY) N:o 543/69 17 artiklan mukaisesti; jotta komissio voisi laatia tämän kertomuksen, jäsenvaltioiden on ilmoitettava sille vuosittain tarvittavat tiedot vakiolomakkeella, josta komissio laatii mallin jäsenvaltioita kuultuaan, ON TEHNYT TÄMÄN PÄÄTÖKSEN: 1 artikla Jäsenvaltioiden on ilmoitettava komissiolle tieliikenteen sosiaalilainsäädännön yhdenmukaistamisesta 25 päivänä maaliskuuta 1969 annetun neuvoston asetuksen (ETY) N:o 543/69 17 artiklan 2 kohdassa tarkoitetut tiedot tämän päätöksen erottamattomana osana olevassa liitteessä esitetyn mallin mukaisella vakiolomakkeella. 2 artikla Tämä päätös on osoitettu kaikille jäsenvaltioille. Tehty Brysselissä 18 päivänä kesäkuuta 1970. Komission puolesta Puheenjohtaja Jean REY (1) EYVL N:o L 77, 29.3.1969, s. 49
70/386/ETY: Neuvoston päätös tehty 27 päivänä heinäkuuta 1970, Euroopan talousyhteisön ja Intian sekä Euroopan talousyhteisön ja Pakistanin välisen käsintehtyjen tuotteiden (handicrafts) kauppaa koskevan sopimuksen tekemisestä



Virallinen lehti nro L 176 , 10/08/1970 s. 0001 - 0004

Suomenk. erityispainos Alue 11 Nide 1 s. 0065

Ruotsink. erityispainos Alue 11 Nide 1 s. 0065

Tanskank. erityispainos: Sarja II Nide I(2) s. 0215

Englannink. erityispainos: Sarja II Nide I(2) s. 0296



NEUVOSTON PÄÄTÖS, tehty 27 päivänä heinäkuuta 1970, Euroopan talousyhteisön ja Intian välisen sekä Euroopan talousyhteisön ja Pakistanin välisen käsintehtyjen tuotteiden (handicrafts) kauppaa koskevan sopimuksen tekemisestä (70/386/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission kertomuksen, sekä katsoo, että monenvälisten kauppaneuvottelujen aikana 1964/1967 yhteisö on sitoutunut aloittamaan neuvottelut Intian ja Pakistanin kanssa saavuttaakseen tyydyttävän järjestelyn käsintehtyjen tuotteiden kaupassa, ensimmäisessä kirjeenvaihdossa yhteisö on tarjonnut Intialle ja Pakistanille mahdollisuuden hyödyntää tariffikiintiöitä, jotka avattiin 1 päivänä syyskuuta 1969 eräille käsintehdyille tuotteille (handicrafts) 29 päivänä heinäkuuta 1969 annetun neuvoston asetuksen (ETY) N:o 1491/69(1) mukaisesti, Pakistanin hallitus on antanut yhteisölle täydentävän luettelon käsintehdyistä tuotteista ja pyytänyt, että myös näihin tuotteisiin sovelletaan 1 päivänä syyskuuta 1969 avattua tariffikiintiöjärjestelyä, ja että Intian hallitus on pyytänyt saada samat edut, tarkasteltuaan Intian ja Pakistanin pyyntöjä yhteisö on päättänyt eräiden tuotteiden osalta, että myös niihin voidaan soveltaa edellä tarkoitettuja tariffikiintiöitä, ON PÄÄTTÄNYT SEURAAVAA: 1 artikla Tehdään Euroopan talousyhteisön puolesta käsintehtyjä tuotteita koskeva lisäsopimus Intian ja Pakistanin kanssa kirjeenvaihtona, jonka tekstit ovat tämän päätöksen liitteenä. 2 artikla Neuvoston puheenjohtaja on toimivaltainen nimittämään henkilön, jolla on valtuus allekirjoittaa kyseiset sopimukset, ja antamaan tälle henkilölle tarvittavat valtuudet toimia yhteisöä velvoittavasti. Tehty Brysselissä 27 päivänä heinäkuuta 1970. Neuvoston puolesta Puheenjohtaja W. ARENDT (1) EYVL N:o L 187, 31.7.1969, s. 1
70/376/ETY: Neuvoston päätös, tehty 20 päivänä heinäkuuta 1970, Yhdistyneen arabitasavallan liittymistä GATTiin koskevan pöytäkirjan tekemisestä



Virallinen lehti nro L 170 , 03/08/1970 s. 0011 - 0023

Suomenk. erityispainos Alue 11 Nide 1 s. 0052

Tanskank. erityispainos: Sarja II Nide I(2) s. 0183

Ruotsink. erityispainos Alue 11 Nide 1 s. 0052

Englannink. erityispainos: Sarja II Nide I(2) s. 0265



NEUVOSTON PÄÄTÖS,tehty 20 päivänä heinäkuuta 1970,Yhdistyneen arabitasavallan liittymistä GATTiin koskevan pöytäkirjan tekemisestä(70/376/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 113 artiklan,ottaa huomioon komission kertomuksen,sekä katsoo, ettäYhdistynyt arabitasavalta on kauppaneuvottelukonferenssin 1964/1967 aikana aloittanut Euroopan talousyhteisön kanssa vaadittavat tariffineuvottelut liittyäkseen yleissopimukseen ja saattanut ne päätökseen 13 päivänä maaliskuuta 1970,Yhdistyneen arabitasavallan antamat tariffimyönnytykset sen liittymisestä yleissopimukseen johtuvien tariffietujen tasapainottamiseksi ovat hyväksyttäviä, jaYhdistyneen arabitasavallan antamat tariffimyönnytykset ovat sen liittymistä tullitariffeja ja kauppaa koskevaan yleissopimukseen koskevan pöytäkirjan liitteenä,ON PÄÄTTÄNYT SEURAAVAA: 1 artikla Tehdään pöytäkirja Yhdistyneen arabitasavallan liittymisestä tullitariffeja ja kauppaa koskevaan yleissopimukseen.Pöytäkirja on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa Yhdistyneen arabitasavallan liittymispöytäkirja, ja antaa tälle tarvittavat valtuudet toimia yhteisöä sitovasti. Tehty Brysselissä 20 päivänä heinäkuuta 1970.Neuvoston puolestaPuheenjohtajaW. SCHEEL
70/372/ETY: Neuvoston päätös, tehty 20 päivänä heinäkuuta 1970, pysyvän rehukomitean perustamisesta



Virallinen lehti nro L 170 , 03/08/1970 s. 0001 - 0001

Suomenk. erityispainos Alue 3 Nide 3 s. 0060

Tanskank. erityispainos: Sarja I Alue 1970(II) s. 0470

Ruotsink. erityispainos Alue 3 Nide 3 s. 0060

Englannink. erityispainos: Sarja I Alue 1970(II) s. 0534

Kreikank. erityispainos: Luku 03 Nide 5 s. 0155

Espanjank. erityispainos: Luku 03 Nide 4 s. 0015

Portugalink. erityispainos: Luku 03 Nide 4 s. 0015



NEUVOSTON PÄÄTÖS, tehty 20 päivänä heinäkuuta 1970, pysyvän rehukomitean perustamisesta (70/372/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon komissiolta saamansa päätösehdotuksen, sekä katsoo, että neuvoston antamissa eläinten ruokintaa koskevissa säännöksissä säädetään niiden täytäntöönpanon helpottamiseksi menettelystä, jolla toteutetaan jäsenvaltioiden ja komission tiivis yhteistyö; tämän yhteistyön toteuttamiseksi olisi perustettava komitea hoitamaan näillä säännöksillä sille asetettavia tehtäviä, ja on suotavaa, että tämä yhteistyö laajenisi kattamaan näillä säännöksillä määritellyn aihekokonaisuuden; tätä varten olisi mainittu komitea valtuutettava tarkastelemaan kaikkia näihin aiheisiin liittyviä kysymyksiä, ON TEHNYT TÄMÄN PÄÄTÖKSEN: 1 artikla Perustetaan pysyvä rehukomitea, jäljempänä "komitea", joka muodostuu jäsenvaltioiden edustajista ja jonka puheenjohtajana on komission edustaja. 2 artikla Komitea hoitaa neuvoston antamissa rehualan säännöksissä sille annettuja tehtäviä näissä säännöksissä säädetyissä tapauksissa ja niissä annetuin edellytyksin. Lisäksi se voi käsitellä mitä tahansa muita näiden säännösten alaan kuuluvia kysymyksiä, jotka puheenjohtaja saattaa sen käsiteltäväksi omasta aloitteestaan tai jonkin jäsenvaltion pyynnöstä. 3 artikla Komitea vahvistaa työjärjestyksensä. Tehty Brysselissä 20 päivänä heinäkuuta 1970. Neuvoston puolesta Puheenjohtaja W. SCHEEL
70/244/EHTY, ETY, Euratom: Neuvoston päätös, tehty 21 päivänä huhtikuuta 1970, monivuotisista rahoitusennusteista



Virallinen lehti nro L 094 , 28/04/1970 s. 0023 - 0023

Suomenk. erityispainos Alue 1 Nide 1 s. 0064

Tanskank. erityispainos: Sarja I Alue 1970(I) s. 0205

Ruotsink. erityispainos Alue 1 Nide 1 s. 0064

Englannink. erityispainos: Sarja I Alue 1970(I) s. 0228

Kreikank. erityispainos: Luku 01 Nide 1 s. 0126

Espanjank. erityispainos: Luku 01 Nide 1 s. 0147

Portugalink. erityispainos: Luku 01 Nide 1 s. 0147



NEUVOSTON PÄÄTÖS, tehty 21 päivänä huhtikuuta 1970, monivuotisista rahoitusennusteista (70/244/EHTY, ETY, Euratom) EUROOPAN YHTEISÖJEN NEUVOSTO ON PÄÄTTÄNYT SEURAAVAA: 1 artikla Jotta yhteisöjen talousarvio olisi monivuotisten näkymien mukainen, komissio laatii budjettipoliittisen komitean lausunnon saatuaan vuosittain rahoitusennusteet, jotka koskevat kolmea seuraavaa varainhoitovuotta ja joissa osoitetaan yhteisölle voimassa olevista asetuksista ja päätöksistä sekä komission neuvostolle esittämistä ehdotuksista aiheutuvat seuraukset. Nämä ennusteet eritellään menoryhmittäin. Neuvosto tarkastelee ja arvioi edustajakokouksen lausunnon saatuaan kyseisiä ennusteita. 2 artikla Neuvosto tarkastelee vuosittain komission kertomuksen perusteella laadittujen ennusteiden ja todetun kehityksen välistä yhdenmukaisuutta. 3 artikla Heti kun käy ilmi, että tietyn ryhmän menot ovat huomattavasti ennakoitua suuremmat, komissio antaa kertomuksen neuvostolle ja esittää tälle ehdotuksia aiheellisista yhteisön toimenpiteistä. Tehty Luxemburgissa 21 päivänä huhtikuuta 1970. Neuvoston puolesta Puheenjohtaja P. HARMEL
71/364/ETY: Neuvoston päätös, tehty 8 päivänä marraskuuta 1971, perustamissopimuksen 123-127 artiklan soveltamisesta Ranskan merentakaisiin departementteihin



Virallinen lehti nro L 249 , 10/11/1971 s. 0073 - 0073

Suomenk. erityispainos Alue 1 Nide 1 s. 0073

Tanskank. erityispainos: Sarja I Alue 1971(III) s. 0811

Ruotsink. erityispainos Alue 1 Nide 1 s. 0073

Englannink. erityispainos: Sarja I Alue 1971(III) s. 0933

Kreikank. erityispainos: Luku 05 Nide 1 s. 0124

Espanjank. erityispainos: Luku 05 Nide 1 s. 0155

Portugalink. erityispainos: Luku 05 Nide 1 s. 0155



NEUVOSTON PÄÄTÖS, tehty 8 päivänä marraskuuta 1971, perustamissopimuksen 123-127 artiklan soveltamisesta Ranskan merentakaisiin departementteihin (71/364/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 227 artiklan 2 kohdan, ottaa huomioon komission ehdotuksen, sekä katsoo, että edellä mainitun 227 artiklan 2 kohdan toisen alakohdan mukaan neuvoston tehtävänä on vahvistaa edellytykset, joilla Ranskan merentakaisiin departementteihin sovelletaan perustamissopimuksen niitä määräyksiä, joita ei ole lueteltu kyseisen artiklan 2 kohdan ensimmäisessä alakohdassa, ja erityisesti perustamissopimuksen 123-127 artiklan soveltamisen edellytykset, ja Euroopan sosiaalirahaston avustukset ovat omiaan edistämään näiden departementtien taloudellista ja sosiaalista kehitystä, ON PÄÄTTÄNYT SEURAAVAA: 1 artikla Euroopan talousyhteisön perustamissopimuksen 123 - 127 artiklaa ja näiden artiklojen soveltamiseksi annettuja säännöksiä ja määräyksiä sovelletaan Ranskan merentakaisiin departementteihin. 2 artikla Tämä päätös julkaistaan Euroopan yhteisöjen virallisessa lehdessä. Se tulee voimaan samana päivänä, jona Euroopan sosiaalirahaston uudistamista koskevan, 1 päivänä helmikuuta 1971 tehdyn neuvoston päätöksen soveltamisesta 8 päivänä marraskuuta 1971 annettu neuvoston asetus (ETY) N:o 2396/71 (1) tulee voimaan. Tehty Brysselissä 8 päivänä marraskuuta 1971. Neuvoston puolesta Puheenjohtaja A. MORO (1) Ks. tämän virallisen lehden sivu 54
71/306/ETY: Neuvoston päätös, tehty 26 päivänä heinäkuuta 1971, julkisia rakennusurakoita koskevia sopimuksia käsittelevän neuvoa-antavan komitean perustamisesta



Virallinen lehti nro L 185 , 16/08/1971 s. 0015 - 0015

Suomenk. erityispainos Alue 6 Nide 1 s. 0110

Tanskank. erityispainos: Sarja I Alue 1971(II) s. 0622

Ruotsink. erityispainos Alue 6 Nide 1 s. 0110

Englannink. erityispainos: Sarja I Alue 1971(II) s. 0693

Kreikank. erityispainos: Luku 17 Nide 1 s. 0017

Espanjank. erityispainos: Luku 17 Nide 1 s. 0019

Portugalink. erityispainos: Luku 17 Nide 1 s. 0019



NEUVOSTON PÄÄTÖS, tehty 26 päivänä heinäkuuta 1971, julkisia rakennusurakoita koskevia sopimuksia käsittelevän neuvoa-antavan komitean perustamisesta (71/306/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon komission ehdotukset, ottaa huomioon Euroopan parlamentin lausunnot (1), ottaa huomioon talous- ja sosiaalikomitean lausunnot (2), sekä katsoo, että neuvoston päättämien, julkisia rakennusurakoita koskeviin sopimuksiin liittyvien toimenpiteiden täytäntöönpano voi aiheuttaa ongelmia, joita näyttää olevan aihetta tarkastella yhdessä, ja on aiheellista perustaa tätä varten komission johdolla toimiva komitea, jonka jäsenet edustavat jäsenvaltioiden viranomaisia, ON TEHNYT SEURAAVAN PÄÄTÖKSEN: 1 artikla Komission yhteyteen perustetaan julkisia rakennusurakoita koskevia sopimuksia käsittelevä neuvoa-antava komitea. 2 artikla Komitea tarkastelee säännöllisesti komission aloitteesta tai jäsenvaltion pyynnöstä neuvoston päättämien, julkisia rakennusurakoita koskeviin sopimuksiin liittyvien toimenpiteiden täytäntöönpanon yhteydessä ilmeneviä ongelmia, mukaan lukien tälle alalle ominaiset erityistapaukset, edellä sanotun kuitenkaan rajoittamatta perustamissopimuksen 169 ja 170 artiklan määräysten soveltamista. Komitea tarkastelee erityisesti perusteet, joiden vuoksi neuvoston asettamat edellytykset täyttävien yritysten kanssa ei mahdollisesti ole neuvoteltu tai ne eivät ole saaneet sopimusta huolimatta siitä, että ne ovat jättäneet parhaan tarjouksen. 3 artikla Komiteassa on jäsenvaltioiden edustajat, jotka ovat näiden valtioiden viranomaisia. Kukin jäsenvaltio nimeää komiteaan yhden jäsenen ja yhden varajäsenen. Komitean puheenjohtajana on komission virkamies. Puheenjohtajan apuna voi toimia muita komission virkamiehiä. Komissio huolehtii komitean sihteeristötehtävistä. 4 artikla Puheenjohtaja kutsuu komitean koolle omasta aloitteestaan tai jäsenen pyynnöstä. 5 artikla Komitean keskusteluista pidetään pöytäkirjaa. 6 artikla Komitea vahvistaa työjärjestyksensä. Tehty Brysselissä 26 päivänä heinäkuuta 1971. Neuvoston puolesta Puheenjohtaja A. MORO (1) EYVL N:o 62, 12.4.1965, s. 883/65 ja 889/65 (2) EYVL N:o 13, 29.1.1965, s. 150/65 ja EYVL N:o 63, 13.4.1965, s. 929/65
71/142/ETY: Neuvoston päätös, tehty 22 päivänä maaliskuuta 1971, Euroopan talousyhteisön jäsenvaltioiden keskuspankkien välisen yhteistyön lujittamisesta



Virallinen lehti nro L 073 , 27/03/1971 s. 0014 - 0014

Suomenk. erityispainos Alue 10 Nide 1 s. 0006

Tanskank. erityispainos: Sarja I Alue 1971(I) s. 0158

Ruotsink. erityispainos Alue 10 Nide 1 s. 0006

Englannink. erityispainos: Sarja I Alue 1971(I) s. 0176

Kreikank. erityispainos: Luku 10 Nide 1 s. 0038

Espanjank. erityispainos: Luku 10 Nide 1 s. 0038

Portugalink. erityispainos: Luku 10 Nide 1 s. 0038



NEUVOSTON PÄÄTÖS, tehty 22 päivänä maaliskuuta 1971, Euroopan talousyhteisön jäsenvaltioiden keskuspankkien välisen yhteistyön lujittamisesta (71/142/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 105 artiklan 1 kohdan, ottaa huomioon valtion tai hallitusten päämiesten Haagin konferenssin virallisen lopputiedotteen 1 ja 2 päivältä joulukuuta 1969 ja erityisesti sen 8 kohdan, ottaa huomioon talous- ja rahaliiton vaiheittaista toteuttamista yhteisössä koskevan neuvoston ja jäsenvaltioiden hallitusten edustajien päätöslauselman 22 päivältä maaliskuuta 1971 ja erityisesti sen III () 5 kohdan, ottaa huomioon komission suosituksen, ottaa huomioon edustajakokouksen lausunnon, sekä katsoo, että edellä tarkoitetussa päätöslauselmassa määrätään keskuspankkien välisen yhteistyön lujittamisesta, ON TEHNYT TÄMÄN PÄÄTÖKSEN: 1 artikla Jäsenvaltiot yhdenmukaistavat raha- ja luottopolitiikkansa noudattaen neuvostossa määrättyjä talouspoliittisia suuntaviivoja. 2 artikla Keskuspankkeja kehotetaan tämän perusteella toimivaltansa rajoissa ja omien vastuittensa mukaisesti: a) yhdenmukaistamaan raha- ja luottopolitiikkansa keskuspankkien pääjohtajien komiteassa, b) laatimaan yhteiset toimintaohjeet jokaisen keskuspankin noudatettavaksi etenkin kun on kyse pankkien maksukykyisyydestä, luotonannon ehdoista ja korkotasosta, c) määräämään käytännön yksityiskohtaiset säännöt tämän menettelyn täytäntöönpanemisesta. 3 artikla Tämä päätös on osoitettu kaikille jäsenvaltioille. Tehty Brysselissä 22 päivänä maaliskuuta 1971. Neuvoston puolesta ()Puheenjohtaja M. COINTAT () EYVL N:o C 28, 27.3.1971, s. 1